CELEX: 32019D0872
Language: el
Date: 2019-03-26 00:00:00
Title: Εκτελεστική απόφαση (ΕΕ) 2019/872 της Επιτροπής, της 26ης Μαρτίου 2019, σχετικά με την εκκαθάριση των λογαριασμών των οργανισμών πληρωμών του Ηνωμένου Βασιλείου όσον αφορά δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2018 [κοινοποιηθείσα υπό τον αριθμό C(2019) 2358]

28.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 140/98
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/872 ΤΗΣ ΕΠΙΤΡΟΠΗΣ
         της 26ης Μαρτίου 2019
         σχετικά με την εκκαθάριση των λογαριασμών των οργανισμών πληρωμών του Ηνωμένου Βασιλείου όσον αφορά δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2018
         
            
               [κοινοποιηθείσα υπό τον αριθμό C(2019) 2358]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 51,
         Αφού ζήτησε τη γνώμη της επιτροπής των γεωργικών ταμείων,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 51 του κανονισμού (ΕΕ) αριθ. 1306/2013, η Επιτροπή, βάσει των ετήσιων λογαριασμών που υποβάλλουν τα κράτη μέλη, συνοδευόμενων από τα στοιχεία που απαιτούνται για την εκκαθάριση των λογαριασμών και τη γνωμοδότηση ελέγχου σχετικά με την πληρότητα, την ακρίβεια και την ειλικρίνεια των λογαριασμών, καθώς και των εκθέσεων που συντάσσουν οι οργανισμοί πιστοποίησης, οφείλει να προβαίνει σε εκκαθάριση των λογαριασμών των οργανισμών πληρωμών που αναφέρονται στο άρθρο 7 του εν λόγω κανονισμού, πριν από τις 31 Μαΐου του έτους που έπεται του υπό εξέταση οικονομικού έτους.
                  
               
                     (2)
                  
                  
                     Σύμφωνα με το άρθρο 39 του κανονισμού (ΕΕ) αριθ. 1306/2013, το γεωργικό οικονομικό έτος αρχίζει στις 16 Οκτωβρίου του έτους «Ν-1» και λήγει στις 15 Οκτωβρίου του έτους «N». Κατά την εκκαθάριση των λογαριασμών του οικονομικού έτους 2018, με στόχο την εναρμόνιση της περιόδου αναφοράς δαπανών του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) με εκείνη του Ευρωπαϊκού Γεωργικού Ταμείου Εγγυήσεων (ΕΓΤΕ), θα πρέπει να ληφθούν υπόψη οι δαπάνες που πραγματοποιήθηκαν από το Ηνωμένο Βασίλειο μεταξύ 16ης Οκτωβρίου 2017 και 15ης Οκτωβρίου 2018, όπως προβλέπεται στο άρθρο 11 παράγραφος 1 του εκτελεστικού κανονισμού (ΕΕ) αριθ. 908/2014 της Επιτροπής (2).
                  
               
                     (3)
                  
                  
                     Δεδομένου ότι το Ηνωμένο Βασίλειο έχει ήδη κοινοποιήσει τις αναγκαίες λογιστικές πληροφορίες στην Επιτροπή, κρίνεται σκόπιμο να εκδοθεί η σχετική απόφαση εκκαθάρισης των λογαριασμών σύμφωνα με το άρθρο 51 του κανονισμού (ΕΕ) αριθ. 1306/2013.
                  
               
                     (4)
                  
                  
                     Το άρθρο 33 παράγραφος 2 δεύτερο εδάφιο του εκτελεστικού κανονισμού (ΕΕ) αριθ. 908/2014 προβλέπει ότι, σύμφωνα με την απόφαση εκκαθάρισης λογαριασμών που αναφέρεται στο άρθρο 33 παράγραφος 1 του εν λόγω κανονισμού, τα ποσά που είναι ανακτήσιμα από κάθε κράτος μέλος ή πληρωτέα σε αυτό είναι τα ποσά που προκύπτουν από την αφαίρεση των ενδιάμεσων πληρωμών του σχετικού οικονομικού έτους από τις δαπάνες που αναγνωρίζονται για το εν λόγω έτος σύμφωνα με το άρθρο 33 παράγραφος 1.
                  
               
                     (5)
                  
                  
                     Μετά τη διαβίβαση των πληροφοριών από το Ηνωμένο Βασίλειο και τη διενέργεια όλων των αναγκαίων ελέγχων και τροποποιήσεων, η Επιτροπή μπορεί να λάβει απόφαση σχετικά με την πληρότητα, την ακρίβεια και την ειλικρίνεια των λογαριασμών των ακόλουθων οργανισμών πληρωμών: «Department of Agriculture, Environment and Rural Affairs», «The Scottish Government Rural Payments and Inspection Directorate» και «Rural Payments Agency», όσον αφορά τις δαπάνες που χρηματοδοτήθηκαν από το ΕΓΤΑΑ. Η Επιτροπή έλεγξε τα στοιχεία που υπέβαλε το Ηνωμένο Βασίλειο και κοινοποίησε τα αποτελέσματα των ελέγχων της στο Ηνωμένο Βασίλειο πριν από την ημερομηνία έκδοσης της παρούσας απόφασης, μαζί με τις αναγκαίες τροποποιήσεις.
                  
               
                     (6)
                  
                  
                     Για τους συγκεκριμένους οργανισμούς πληρωμών οι ετήσιοι λογαριασμοί και τα συνοδευτικά έγγραφα επιτρέπουν στην Επιτροπή να λάβει απόφαση σχετικά με την πληρότητα, την ακρίβεια και την ειλικρίνεια των υποβληθέντων ετήσιων λογαριασμών.
                  
               
                     (7)
                  
                  
                     Τα στοιχεία που υπέβαλε ο οργανισμός πληρωμών «Welsh Government» του Ηνωμένου Βασιλείου απαιτούν συμπληρωματικές έρευνες και, επομένως, δεν καθίσταται δυνατή η εκκαθάριση των λογαριασμών του στην παρούσα απόφαση.
                  
               
                     (8)
                  
                  
                     Σύμφωνα με το άρθρο 54 παράγραφος 2 του κανονισμού (ΕΕ) αριθ. 1306/2013, εφόσον η ανάκτηση δεν πραγματοποιηθεί εντός τεσσάρων ετών από την ημερομηνία της αίτησης ανάκτησης ή εντός οκτώ ετών αν η ανάκτηση αποτελεί αντικείμενο προσφυγής ενώπιον των εθνικών δικαστηρίων, οι δημοσιονομικές επιπτώσεις της μη ανάκτησης των ποσών των παρατυπιών βαρύνουν κατά 50 % το οικείο κράτος μέλος. Το άρθρο 54 παράγραφος 4 του κανονισμού (ΕΕ) αριθ. 1306/2013 απαιτεί από τα κράτη μέλη να επισυνάπτουν στους ετήσιους λογαριασμούς που πρέπει να διαβιβάζουν στην Επιτροπή, σύμφωνα με το άρθρο 29 του εκτελεστικού κανονισμού (ΕΕ) αριθ. 908/2014, πιστοποιημένο πίνακα στον οποίο να εμφαίνονται τα ποσά με τα οποία επιβαρύνονται κατ' εφαρμογή του άρθρου 54 παράγραφος 2 του κανονισμού (ΕΕ) αριθ. 1306/2013. Οι κανόνες σχετικά με την τήρηση της υποχρέωσης υποβολής εκθέσεων εκ μέρους των κρατών μελών σχετικά με τα προς ανάκτηση ποσά καθορίζονται στον εκτελεστικό κανονισμό (ΕΕ) αριθ. 908/2014. Το παράρτημα II του εκτελεστικού κανονισμού (ΕΕ) αριθ. 908/2014 περιλαμβάνει υπόδειγμα του πίνακα που πρέπει να χρησιμοποιείται από τα κράτη μέλη για την υποβολή στοιχείων σχετικά με τα προς ανάκτηση ποσά. Βάσει των συμπληρωθέντων από τα κράτη μέλη πινάκων, η Επιτροπή θα πρέπει να λάβει απόφαση σχετικά με τις δημοσιονομικές επιπτώσεις της μη ανάκτησης των ποσών των παρατυπιών που είναι παλαιότερες των τεσσάρων ή οκτώ ετών, αντιστοίχως.
                  
               
                     (9)
                  
                  
                     Σύμφωνα με το άρθρο 54 παράγραφος 3 του κανονισμού (ΕΕ) αριθ. 1306/2013, σε δεόντως αιτιολογημένες περιπτώσεις τα κράτη μέλη μπορούν να αποφασίσουν να μη συνεχίσουν τη διαδικασία ανάκτησης. Η απόφαση αυτή μπορεί να ληφθεί μόνον εάν οι πραγματοποιηθείσες δαπάνες και οι δαπάνες που ενδέχεται να πραγματοποιηθούν υπερβαίνουν το προς ανάκτηση ποσό ή εάν η ανάκτηση είναι αδύνατη λόγω αφερεγγυότητας του οφειλέτη ή των προσώπων που φέρουν τη νομική ευθύνη για την παρατυπία, η οποία αφερεγγυότητα έχει διαπιστωθεί και αναγνωριστεί σύμφωνα με το εθνικό δίκαιο του οικείου κράτους μέλους. Εάν η απόφαση έχει ληφθεί εντός τεσσάρων ετών από την ημερομηνία της αίτησης ανάκτησης, ή εντός οκτώ ετών εάν η ανάκτηση αποτελεί αντικείμενο προσφυγής στα εθνικά δικαστήρια, το 100 % των οικονομικών συνεπειών της μη ανάκτησης θα πρέπει να βαρύνει τον προϋπολογισμό της Ένωσης. Τα ποσά που αποφάσισε να μην επιδιώξει να ανακτήσει το Ηνωμένο Βασίλειο, καθώς και οι λόγοι της απόφασής του, εμφαίνονται στη συνοπτική έκθεση που αναφέρεται στο άρθρο 54 παράγραφος 4 του κανονισμού (ΕΕ) αριθ. 1306/2013 σε συνδυασμό με το άρθρο 102 παράγραφος 1 πρώτο εδάφιο στοιχείο γ) σημείο iv) του εν λόγω κανονισμού. Ως εκ τούτου, τα ποσά αυτά βαρύνουν τον προϋπολογισμό της Ένωσης και δεν θα πρέπει να καταλογιστούν στο Ηνωμένο Βασίλειο.
                  
               
                     (10)
                  
                  
                     Η παρούσα απόφαση θα πρέπει να λάβει υπόψη τα περαιτέρω ποσά που πρέπει να καταλογιστούν στο Ηνωμένο Βασίλειο, τα οποία προκύπτουν από την εφαρμογή του άρθρου 54 παράγραφος 2 του κανονισμού (ΕΕ) αριθ. 1306/2013 σε σχέση με την περίοδο προγραμματισμού 2007-2013 για το ΕΓΤΑΑ.
                  
               
                     (11)
                  
                  
                     Σύμφωνα με το άρθρο 36 παράγραφος 3 στοιχείο β) του κανονισμού (ΕΕ) αριθ. 1306/2013, οι ενδιάμεσες πληρωμές εκτελούνται χωρίς υπέρβαση του συνολικού ποσού της προγραμματισμένης συνεισφοράς του ΕΓΤΑΑ. Σύμφωνα με το άρθρο 23 παράγραφος 2 του εκτελεστικού κανονισμού (ΕΕ) αριθ. 908/2014, όταν το συνολικό ύψος των δηλώσεων δαπανών υπερβαίνει το σύνολο της συνδρομής που έχει προγραμματιστεί για ένα πρόγραμμα αγροτικής ανάπτυξης, το πληρωτέο ποσό δεν μπορεί να υπερβαίνει το προγραμματισμένο ποσό, με την επιφύλαξη του ανώτατου ορίου που προβλέπεται στο άρθρο 34 παράγραφος 2 του κανονισμού (ΕΕ) αριθ. 1306/2013. Το ανώτατο ποσό θα αποτελέσει αντικείμενο μεταγενέστερης επιστροφής από την Επιτροπή μετά την έκδοση του τροποποιημένου χρηματοδοτικού σχεδίου κατά τη λήξη της περιόδου προγραμματισμού.
                  
               
                     (12)
                  
                  
                     Σύμφωνα με το άρθρο 51 του κανονισμού (ΕΕ) αριθ. 1306/2013, η παρούσα απόφαση λαμβάνεται με την επιφύλαξη περαιτέρω αποφάσεων που ενδεχομένως λάβει η Επιτροπή για τον αποκλεισμό από την ενωσιακή χρηματοδότηση δαπανών που δεν πραγματοποιήθηκαν σύμφωνα με τους ενωσιακούς κανόνες,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι λογαριασμοί των οργανισμών πληρωμών «Department of Agriculture, Environment and Rural Affairs», «The Scottish Government Rural Payments and Inspection Directorate» και «Rural Payments Agency» του Ηνωμένου Βασιλείου εκκαθαρίζονται όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2018.
            Στο παράρτημα I παρατίθενται τα ποσά που πρέπει να ανακτηθούν από το Ηνωμένο Βασίλειο ή να καταβληθούν σε αυτό, στο πλαίσιο κάθε προγράμματος αγροτικής ανάπτυξης, σύμφωνα με την παρούσα απόφαση.
         
         
            Άρθρο 2
            Για το οικονομικό έτος 2018, οι λογαριασμοί του οργανισμού πληρωμών «Welsh Government» του Ηνωμένου Βασιλείου όσον αφορά τις δαπάνες για τα προγράμματα αγροτικής ανάπτυξης που χρηματοδοτήθηκαν από το ΕΓΤΑΑ και αφορούν την περίοδο προγραμματισμού 2014-2020, ως έχουν στο παράρτημα II, δεν καλύπτονται από την παρούσα απόφαση και θα αποτελέσουν αντικείμενο μελλοντικής απόφασης εκκαθάρισης λογαριασμών.
         
         
            Άρθρο 3
            Τα ποσά που καταλογίζονται στο Ηνωμένο Βασίλειο, τα οποία προκύπτουν από την εφαρμογή του άρθρου 54 παράγραφος 2 του κανονισμού (ΕΕ) αριθ. 1306/2013 όσον αφορά την περίοδο προγραμματισμού 2014-2020 και την περίοδο προγραμματισμού 2007-2013 για το ΕΓΤΑΑ, παρατίθενται στο παράρτημα III της παρούσας απόφασης.
         
         
            Άρθρο 4
            Η παρούσα απόφαση λαμβάνεται με την επιφύλαξη μελλοντικών αποφάσεων εκκαθάρισης ως προς τη συμμόρφωση που μπορεί να λάβει η Επιτροπή σύμφωνα με το άρθρο 52 του κανονισμού (ΕΕ) αριθ. 1306/2013 για τον αποκλεισμό από την ενωσιακή χρηματοδότηση δαπανών που δεν πραγματοποιήθηκαν σύμφωνα με τους ενωσιακούς κανόνες.
         
         
            Άρθρο 5
            Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
         
         
            Βρυξέλλες, 26 Μαρτίου 2019.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 549.
         
            (2)  Εκτελεστικός κανονισμός (ΕΕ) αριθ. 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ L 255 της 28.8.2014, σ. 59).
      
      
         
            ΠΑΡΑΡΤΗΜΑ I
            
               ΔΑΠΑΝΕΣ ΤΟΥ ΕΓΤΑΑ ΠΟΥ ΕΧΟΥΝ ΕΚΚΑΘΑΡΙΣΤΕΙ ΑΝΑ ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ ΓΙΑ ΤΟ ΟΙΚΟΝΟΜΙΚΟ ΕΤΟΣ 2018
            
            ΠΟΣΑ ΠΟΥ ΠΡΟΚΕΙΤΑΙ ΝΑ ΑΝΑΚΤΗΘΟΥΝ ΑΠΟ ΤΟ ΚΡΑΤΟΣ ΜΕΛΟΣ Ή ΝΑ ΚΑΤΑΒΛΗΘΟΥΝ ΣΕ ΑΥΤΟ ΑΝΑ ΠΡΟΓΡΑΜΜΑ
            
               Εγκριθέντα προγράμματα με δηλωθείσες δαπάνες για το ΕΓΤΑΑ για την περίοδο 2014-2020
            
            
                        (Σε ευρώ)
                     
                  
                        ΚΜ
                     
                     
                        CCI
                     
                     
                        Δαπάνες 2018
                     
                     
                        Διορθώσεις
                     
                     
                        Σύνολο
                     
                     
                        Ποσά που δεν επαναχρησιμοποιούνται
                     
                     
                        Ποσά που εγκρίθηκαν και έχουν εκκαθαριστεί για το οικονομικό έτος 2018
                     
                     
                        Ενδιάμεσες πληρωμές που έχουν επιστραφεί στο κράτος μέλος για το οικονομικό έτος
                     
                     
                        Ποσά που πρόκειται να ανακτηθούν από (-) το κράτος μέλος ή να καταβληθούν (+) σε αυτό
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        UK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        UK
                     
                     
                        2014UK06RDRP003
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        – 171 343,18 
                     
                  
      
      
         
            ΠΑΡΑΡΤΗΜΑ II
            
               ΕΚΚΑΘΑΡΙΣΗ ΤΩΝ ΛΟΓΑΡΙΑΣΜΩΝ ΤΩΝ ΟΡΓΑΝΙΣΜΩΝ ΠΛΗΡΩΜΩΝ
            
            ΟΙΚΟΝΟΜΙΚΟ ΕΤΟΣ 2018 - ΕΓΤΑΑ
            
               Κατάλογος των οργανισμών πληρωμών και των προγραμμάτων των οποίων οι λογαριασμοί διαχωρίστηκαν και θα αποτελέσουν αντικείμενο μελλοντικής απόφασης εκκαθάρισης
            
            
                        Κράτος μέλος
                     
                     
                        Οργανισμός πληρωμών
                     
                     
                        Πρόγραμμα
                     
                  
                        Ηνωμένο Βασίλειο
                     
                     
                        Welsh Government
                     
                     
                        2014UK06RDRP004
                     
                  
      
      
         
            ΠΑΡΑΡΤΗΜΑ III
            
               ΕΚΚΑΘΑΡΙΣΗ ΤΩΝ ΛΟΓΑΡΙΑΣΜΩΝ ΤΩΝ ΟΡΓΑΝΙΣΜΩΝ ΠΛΗΡΩΜΩΝ
            
            ΟΙΚΟΝΟΜΙΚΟ ΕΤΟΣ 2018 - ΕΓΤΑΑ
            
               Διορθώσεις σύμφωνα με το άρθρο 54 παράγραφος 2 του κανονισμού (ΕΕ) αριθ. 1306/2013
            
            
                         
                     
                     
                         
                     
                     
                        Διορθώσεις που αφορούν την περίοδο προγραμματισμού 2014-2020
                     
                     
                        Διορθώσεις που αφορούν την περίοδο προγραμματισμού 2007-2013
                     
                  
                        Κράτος μέλος
                     
                     
                        Νόμισμα
                     
                     
                        Σε εθνικό νόμισμα
                     
                     
                        Σε ευρώ
                     
                     
                        Σε εθνικό νόμισμα
                     
                     
                        Σε ευρώ
                     
                  
                        UK (*1)
                        
                     
                     
                        GBP
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  Όσον αφορά τους οργανισμούς πληρωμών για τους οποίους οι λογαριασμοί έχουν διαχωριστεί, η μείωση όπως ορίζεται στο άρθρο 54 παράγραφος 2 εφαρμόζεται από τη στιγμή που προτείνεται η εκκαθάριση των λογαριασμών.